Javaslat: TANÁCSI RENDELET egyes acéltermékek Orosz Föderációból történő behozatalát érintő egyes mennyiségi korlátozások kezeléséről szóló 2002/602/ESZAK bizottsági határozat módosításáról

(előterjesztő: a Bizottság)

INDOKLÁS

Az Európai Szén- és Acélközösség és az Orosz Föderáció kormánya 2002. július 9-én megállapodást kötött egyes acéltermékek kereskedelméről.

A megállapodás 2. cikke (4) bekezdése előírja, hogy ,amennyiben a tagjelölt országok a megállapodás lejárta előtt csatlakoznak az EU-hoz, a felek megállapodnak abban, hogy fontolóra veszik a II. Mellékletben meghatározott mennyiségi korlátozások növelését." Ennek következtében a felek megállapodtak a mennyiségi korlátozások növelésében. Továbbá a megállapodáshoz csatolt, az EU-ban lévő szolgáltató központokról szóló 1. nyilatkozat értelmében a felek két különleges esetben a mennyiségi korlátozások további növelésében állapodtak meg. Az ezeket a növeléseket is magában foglaló új megállapodást a felek aláírták.

Ezenkívül az Orosz Föderáció kormánya a jelen megállapodás 3. cikkének (3) bekezdésével összhangban kérte a 2003-as évben fel nem használt mennyiségi korlátozás bizonyos összegeinek átvitelét. Az egyes termékcsoportok esetében engedélyezett átvitel a következő (összegek tonnában): 21195 az SA1a esetében, 2102 az SA3 esetében, 6458 az SA4 esetében, 1400 az SA5 esetében, 1077 az SB1 esetében, 4305 az SB 2 és 10984 az SB 3 esetében.

E tanácsi rendeletjavaslat meghatározza az új megállapodás és az átvitel szükséges végrehajtási jogszabályait.

2004/0140 (ACC)

Javaslat: TANÁCSI RENDELET egyes acéltermékek Orosz Föderációból történő behozatalát érintő egyes mennyiségi korlátozások kezeléséről szóló 2002/602/ESZAK bizottsági határozat módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 133. cikkére,

tekintettel a Bizottság javaslatára [1],

[1] HL C [...]., [...].,[...]. o.

mivel:

(1) Az egyrészről az Európai Közösségek és tagállamai, másrészről az Orosz Föderáció között partnerségi viszonyt létrehozó partnerségi és együttműködési megállapodás [2] 1997. december 1-jén lépett hatályba.

[2] HL L 327., 1997.11.28., 3. o.

(2) A partnerségi és együttműködési megállapodás 21. cikke úgy rendelkezik, hogy az Európai Szén- és Acélközösség (továbbiakban: ,ESZAK") termékeinek kereskedelmét a 15. cikk kivételével, a fenti megállapodás III. címe és az ESZAK acéltermékeinek kereskedelmére vonatkozó mennyiségi intézkedésekről szóló megállapodás rendelkezései szabályozzák.

(3) 2002. július 9-én az ESZAK és az Orosz Föderáció kormánya egyes acéltermékek kereskedelméről szóló ilyen jellegű megállapodást kötött [3] (továbbiakban: ,a megállapodás"), és azt az ESZAK nevében a 2002/603/ESZAK bizottsági határozat hagyta jóvá [4].

[3] HL L 195., 2002.7.24., 55. o.

[4] HL L 195., 2002.7.24., 54. o.

(4) Az ESZAK-Szerződés 2002. július 23-án lejárt és az Európai Közösség az Európai Szén- és Acélközösség minden jogát és kötelezettségét átvette.

(5) A megállapodás 10. cikke (2) bekezdése értelmében a felek megállapodtak, hogy a megállapodást folytatni kell, és lejárat után a felek minden jogát és kötelezettségét fenn kell tartani.

(6) A felek a megállapodás 2. cikkének (4) bekezdésének megfelelően konzultációt kezdeményeztek, és az Európai Unió bővítésének figyelembevételével a megállapodásban meghatározott mennyiségi korlátozások növelésében állapodtak meg. Továbbá a felek a megállapodáshoz csatolt, az EU-ban lévő, orosz szolgáltatók által létrehozott szolgáltató központokról szóló 1. nyilatkozat vonatkozásában is a mennyiségi korlátozások további növelésében állapodtak meg. Ezek a növelések az aláírása napján hatályba lépett új megállapodás tárgyát képezték [5]

[5] Lásd ennek a Hivatalos Lapnak a(z) ... oldalán.

(7) Ezenkívül az Orosz Föderáció kormánya a megállapodás 3. cikkének (3) bekezdésével összhangban egyes termékcsoportok esetében az engedélyezett korlátozásokon belül kérte a 2003-as évben fel nem használt mennyiségi korlátozás bizonyos összegeinek átvitelét.

(8) Az egyes acéltermékek Orosz Föderációból történő behozatalát érintő egyes mennyiségi korlátozások kezeléséről szóló 2002. július 8-i 2002/602/ESZAK bizottsági határozatot [6] ennek megfelelően módosítani kell,

[6] HL L 195., 2002.7.24., 38. o.

ELFOGADTA EZT A RENDELETET:

1. cikk

A 2002/602/ESZAK határozat IV. mellékletében a 2004-es évre meghatározott mennyiségi korlátozások helyébe e rendelet mellékletében szereplő mennyiségi korlátozások lépnek.

Ez a rendelet az Európai Unió Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, -án/-én.

a Tanács részéről

az elnök

MELLÉKLET

MENNYISÉGI KORLÁTOZÁSOK

Mennyiség: tonna

Év // 2004

//

Termékek //

//

SA. Hengerelt termékek //

SA1. Tekercs // "310 767

SA1.a. Meleghengerelt tekercsek újrahengereléshez // 558 839

SA2. Nehéz lemez // 143 654

SA3. Egyéb hengerelt termékek // 250 148

SA4. Ötvözött termékek // 101 120

SA 5. Ötvözött kvartó lemezek // 22 208

SA 6. Ötvözött hideghengerelt és bevont lemezek // 97 561

//

SB. Hosszú termékek //

//

SB1. Gerendák // 31 440

SB2. Dróthuzal // 121 783

SB3. Egyéb hosszú termékek // 232 102"

Megjegyzés:

Az SA és az SB termékkategóriát jelöl

Az SA1-SA6 és az SB1-SB3 termékcsoportok